
VŠEOBECNÉ INFORMÁCIE

Základné informácie o spoločnosti

	
Obchodné meno:
	Hotel Bratislava, a.s.

	
Sídlo:
	Seberíniho 9, 82663 Bratislava

	
Právna forma:
	Akciová spoločnosť

	
Dátum založenia:
	03. augusta 1995

	Dátum vzniku:
	Zápis do obchodného registra: 04. októbra 1995,  Obchodný register Okresného súdu Bratislava I, Oddiel: Sa, Vložka číslo: 931/B

	Hlavný predmet podnikania:
	Hotely a motely s možnosťou stravovania do triedy * *  

	Subjekt verejného záujmu:
	Spoločnosť Hotel Bratislava, a.s. nie je subjektom verejného záujmu (§ 2/14 zákon o účtovníctve)

	
Účtovné obdobie:
	1.január 2018 – 22.mája 2018




Právny dôvod na zostavenie účtovnej závierky
Účtovná závierka Spoločnosti k 22. máju 2018 je zostavená ako mimoriadna účtovná závierka podľa     ustanovenia § 17 zákona NR SR č. 431/2002 Z. z. o účtovníctve v znení neskorších predpisov (ďalej len „zákon o účtovníctve“), za účtovné obdobie od 1. januára 2018 do 22. mája 2018.


INFORMÁCIE O PRIJATÝCH POSTUPOCH

Východiská pre zostavenie účtovnej závierky
Účtovná závierka Spoločnosti bola zostavená ako mimoriadna účtovná závierka ku dňu 22. mája 2018 t.j. ku dňu skončenia konkurzu 

Účtovné metódy a všeobecné účtovné zásady Spoločnosť aplikovala konzistentne s predchádzajúcim účtovným obdobím.

Pohľadávky
Pohľadávky pri ich vzniku sa  oceňujú ich menovitou hodnotou. Toto ocenenie sa znižuje o pochybné a nevymožiteľné pohľadávky.

Peňažné prostriedky a ceniny
Peňažné prostriedky a ceniny sa oceňujú ich menovitou hodnotou. 

Náklady budúcich období a príjmy budúcich období
Náklady budúcich období a príjmy budúcich období  sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

Rezervy
Rezervy sú záväzky s neurčitým časovým vymedzením alebo výškou, tvoria sa na krytie známych rizík alebo strát z podnikania. Oceňujú sa v očakávanej výške záväzku. Spoločnosť tvorí rezervy na nevyčerpané dovolenky a súvisiace odvody do poistných fondov 

Záväzky
Záväzky pri ich vzniku sa oceňujú menovitou hodnotou. 


Cudzia mena 
Majetok a záväzky okrem prijatých a poskytnutých preddavkov, vyjadrené v cudzej mene sa prepočítavajú na eurá referenčným výmenným kurzom určeným a vyhláseným Európskou centrálnou bankou platným v deň predchádzajúci dňu uskutočnenia účtovného prípadu a v účtovnej závierke platným ku dňu, ku ktorému sa  zostavuje účtovná závierka. 
Kurzové straty a zisky sa účtujú priamo do finančných nákladov a výnosov a majú vplyv na hospodársky výsledok. 


Výnosy
Tržby za vlastné výkony neobsahujú daň z pridanej hodnoty a sú znížené o zľavy a zrážky (rabaty, bonusy, skontá, dobropisy a pod.) 

INFORMÁCIE, KTORÉ VYSVETĽUJÚ A DOPĹŇAJÚ SÚVAHU A VÝKAZ ZISKOV A STRÁT 

Informácie o záväzkoch
Spoločnosť eviduje záväzky vo výške 4049798 € 


Informácie o sume a dôvodoch vzniku jednotlivých položiek nákladov a výnosov, ktoré majú výnimočný rozsah alebo výskyt.
V priebehu účtovného obdobia nevznikli položky, ktoré by mali výnimočný rozsah alebo výskyt.

INFORMÁCIE O INÝCH AKTÍVACH A INÝCH PASÍVACH

Podmienený majetok 
Správca konkurznej podstaty  si nie je vedomý možnosti vzniku alebo výskytu podmieneného majetku, ktorý by mohlo akýmkoľvek spôsobom identifikovať alebo oceniť.


Podmienené záväzky
Správca konkurznej podstaty  si nie je vedomý možnosti výskytu podmienených záväzkov v dôsledku ktorých by jej vznikol významný náklad.


Ostatné finančné povinnosti 
Správca konkurznej podstaty  si nie je vedomý žiadnych finančných povinností okrem riadne zaevidovaných v súvahe. 

UDALOSTI, KTORÉ NASTALI PO ZÁVIERKOVOM DNI

Po 22. máji 2018 do dňa zostavenia účtovnej závierky nenastali udalosti, ktoré majú významný vplyv na verné zobrazenie skutočností, ktoré sú predmetom účtovníctva. 

